**МАҲСУЛОТ ЕТКАЗИБ БЕРИШ ШАРТНОМАСИ**

|  |  |  |
| --- | --- | --- |
|  |  | Марғилон ш. |

 Марғилон шаҳар Мактабгача таълим бўлими мудири Х.Қурбанова (хўжалик юритувчи субъект, ФИШ) бундан буён бир томондан «Харидор» деб юритилади, низом асосида харакат қилувчи, иккинчи томондан "\_\_\_\_\_\_\_\_\_\_\_\_\_\_\_\_\_\_\_" МЧЖ рахбари \_\_\_\_\_\_\_\_\_\_\_\_ низоми асосида иш юритувчи бундан буён «Сотувчи» деб юритилади ва қуйидагилар ҳакида ушбу шартнома тузилди.

**I. ШАРТНОМА ПРЕДМЕТИ.**

 1.1. «Сотувчи» ўзига тегишли бўлган мол-мулкни сотиш, «Харидор» эса қабул қилиб олинган маҳсулот ёки товар (кўрсатилган хизмат) учун тўловларни белгиланган тартибда амалга ошириш мажбуриятини оладилар.

**II. ШАРТНОМА НАРХИ.**

 2.1.

|  |  |  |  |  |  |
| --- | --- | --- | --- | --- | --- |
| т/р№ | Товарнинг номи  | Ўлчов бирлиги | Микдори  | Нархи | Суммаси |
| **1** | **Сабзи** | **Кг** |  |  |  |
|  | **Жами:** |  |  |  |  |

Товарларнинг шартномавий умумий баҳоси: **14 100 000** (Ўн тўрт миллион бир юз минг) сўм

 (рақамлар, езувлар билан)

 **III.ХИСОБ-КИТОБ ҚИЛИШ ТАРТИБИ.**

 3.1. «Харидор» товар учун олдиндан, етказиб берилаётган товар, маҳсулот (кўрсатилган хизмат)нинг 30 фоизи миқдорида пул маблағини олдиндан ўтказиш йўли билан тўловни амалга оширади.

 3.2. Товар-маҳсулотларни етказиб бериш транспорт харажатлари «Сотувчи» томонидан амалга оширилади.

**IV. ТОВАР ЕТКАЗИБ БЕРИШ МУДДАТИ.**

4.1. «Сотувчи» мазкур шартнома қонуний кучга кириб олдиндан 30%тўлов амалга оширилгандан сўнг товарни 1 ой муддат ичида «Харидор»га етказиб бериши шарт.

 (товар етказиб бериш муддати)

**V. ТОВАР СИФАТИ.**

5.1. Етказиб берилаётган товар ёки маҳсулотларнинг сифати белгиланган стандартларга (мувофиқлик сертификати), ишлаб чиқариш меъёрий хужжатлар ва «Харидор»нинг талабларига мос келиши шарт.

**VI. ТОМОНЛАРНИНГ МАЖБУРИЯТЛАРИ.**

 6.1. «Сотувчи» мажбуриятлари:

 - Шартномада кўрсатилган талабларга риоя қилган холда ўз вақтида «Харидор»га товарни етказиб бериш;

 - Шартноманинг шартлари «Харидор» томонидан бузилганда берилган маҳсулотни қайтариб олиб қўйиш хуқуқига эга;

- Тегишли даражада сифатли маҳсулот юборилмаганлиги тўғрисида билдиришнома олгандан сўнг, сифатли бўлмаган мол-мулкни 10 кун ичида алмаштириб бериш ёки ушбу шарноманинг 2-бандига асосан сифатли бўлмаган мол-мулк баҳосини қайтариб бериш.

- «Сотувчи» етказиб берган маҳсулотларини хисоб-варақларда тўлиқ ва аниқ номини, маҳсулот навини, категориясини ва бошқа кўрсаткичларини кўрсатиши шарт. Шунингдек, хисоб-варақларни белгиланган тартибда рақамлаб, тўлик реквизитларни расмийлаштириш лозим.

 6.2. «Харидор»нинг мажбуриятлари:

- «Харидор» шартномада белгиланган талабларга риоя қилган холда тўловларни амалга ошириш, товарни далолатнома тузиб ушбу шартномада ва қонун хужжатларида белгиланган бутлаш тартибига, сонига, сифатига қараб ўз вақтида маҳсулотни қабул қилиб олиши лозим.

- Тегишли даражада сифатли бўлмаган мол-мулк келиб тушганлиги аниқлангандан сўнг, ушбу тўғрисида тегишли далолатнома тузилиб бу ҳақида 3 кун ичида «Сотувчи»ни огохлантириш.

- Тўлиқ расмийлаштирилмаган ҳамда маҳсулотнинг сифати, нави ва категориялари кўрсатилмаган хисоб-варақлар бўйича тўловлар амалга оширилишига йўл қўйилмайди.

**VII. ТОМОНЛАРНИНГ ЖАВОБГАРЛИГИ.**

 7.1. Ушбу шартнома бўйича мажбуриятларни ижро этилмаслиги ёки лозим даражада бажарилмаганлиги учун томонлар Ўзбекистон Республикаси Қонунчилигида шунингдек ушбу шартномада назарда тутилган талаблар асосида жавобгардирлар.

 7.2. «Сотувчи» томонидан «Харидор»га товар ва маҳсулотларни белгиланган муддатларда етказиб бермаганлиги учун кечиктирилган хар бир кун учун етказиб берилмаган маҳсулот қийматининг 0,5 % миқдорида «Харидор»га пеня тўлайди, лекин пеня миқдори кечиктирилган маҳсулот қийматининг 50 % дан ошмаслиги керак.

 7.3. Шартнома талабларида кўрсатилган белгиланган сифатлардаги ҳамда бутлашдаги мол-мулк етказиб берилмаган тақдирда, айбдор тараф ушбу маҳсулот қийматининг 20 % миқдорида жарима тўлашига сабаб бўлади.

 7.4. «Харидор» томонидан олинган товар ёки маҳсулот учун тўловлар ўз вақтида амалга оширилмаган тақдирда кечиктирилган ҳар бир кун учун кечиктирилган сумманинг 0,4 % миқдорида «Сотувчи»га пеня тўлайди, бунда пенянинг умумий миқдори кечиктирилган сумманинг 50 % дан ортиқ бўлмаслиги лозим.

 7.5. Назорат органлари томонидан ўтказилган текшириш давомида етказиб берилган товар ёки маҳсулотлар нархи юқори деб топилган тақдирда ўртадаги фарқ етказиб берувчи томонидан қопланади.

**VIII. ФОРС-МАЖОР ХОЛАТЛАРИ.**

 8.1. Хеч бир тараф иккинчи тараф олдида ўзига боғлиқ бўлмаган сабабларга кўра ва енгиб бўлмас куч мавжуд бўлган тақдирда ушбу шартномада кўрсатилган мажбуриятлари бўйича жавобгар эмас. Фавқулотда тусдаги холатларга: сув тошқини, ёнғин, ер қимирлаши ва бошқа табиий офатлар, шунингдек харбий харакатлар, давлат органларининг актлари ёки харакатлари ва тарафлар назорат қила олмайдиган бошқа ҳар қандай холатлар тегишлидир.

8.2. Тарафлар ушбу шартномада кўрсатилган мажбуриятларни бажармаслик сабаблари тўғрисида албатта иккинчи тарафни огохлантириши шарт.

8.3. Агар бартараф қилиб бўлмайдиган куч 1 ой давомида узлуксиз равишда давом этса, тарафлар бир-бирини ёзма равишда огохлантириб, шартноманинг ижросини бекор қилиш ёки қўшимча ижро муддатларини белгилашлари мумкин.

 **IX. Томонларнинг коррупцияга қарши курашиш бўйича мажбуриятлари.**

 9.1. Шартнома бўйича ўз мажбуриятларини бажаришда томонлар коррупцияга қарши кураш бўйича қоидаларга, шу жумладан амалдаги қонунларга риоя этилишини таъминлайди; яъни томонлар бир-бирига ёки давлат иштирокидаги ташкилот ходимига пора бериш ёки беришда воситачилик қилиш, моддий ёки номоддий наф олишдан тийилиши лозим. Томонлар ушбу харакатларнинг олдини олиш бўйича чора-тадбирлар қабул қилишини кафолатлайди.

 9.2. Томонлар коррупцияга қарши қоидалар бузилганда ёки асосли гумонлар юзага келганда дархол ёзма равишда (электрон почта орқали ) ёки ишонч телефонии орқали бир-бирини хабардор қилиш мажбуриятини олади. Бунда томонлар юзага келган холатга ойдинлик киритиш мақсадида ёзма изоҳ талаб қилиш хуқуқига эга ва мурожаатни олган томон 10 (ўн) иш куни мобайнида тушунтириш бериш ёки ўз фикрини билдириши мумкин.

 9.3. Мазкур бобнинг талаблари бажарилмаганда, шу жумладан белгиланган муддатда коррупцион хавф-хатар бартараф этилмаса, томонлар амалга оширган чоралар коррупцион холатни пасайишига олиб келмаса, бошқа томон шартномани бекор қилиш хуқуқига эга ёки унинг ижросини тўхтатиб қўйиши мумкин.

**X. ШАРТНОМАНИ ЎЗГАРТИРИШ ВА БЕКОР ҚИЛИШ ТАРТИБИ.**

 10.1. Ушбу шартномани бажариш, ўзгартириш ва уни бекор қилишда пайдо бўладиган низолар энг аввало тарафларнинг келишуви билан хал қилинади. Ўзаро келишилмаган тақдирда мавжуд низо Иқтисодий суди орқали Ўзбекистон Республикасининг амалдаги қонунлари асосида хал қилинади.

 10.2. Шартнома тарафларнинг ўзаро келишувига асосан ёки Ўзбекистон Республикаси Фуқаролик кодексига ҳамда амалдаги қонун хужжатлари нормаларига биноан келтирилган зарарни тўлаган холда муддатидан илгари бекор қилиш мумкин.

 10.3. Ушбу шартнома 2022 йил « » 04 дан 2022 йил «31» 12\_гача 2 нусхада тузилди. Шартнома тарафлар томонидан имзоланиб, ғазначилик бошқармаси (бўлими)да белгиланган тартибда рўйхатдан ўтказилганидан сўнг қонуний кучга киради.

**XI. ҚЎШИМЧА ШАРТЛАР.**

 **XI. ТОМОНЛАРНИНГ МАНЗИЛЛАРИ ВА РЕКВИЗИТЛАР:**

|  |  |  |
| --- | --- | --- |
| **«Сотувчи»** |  |  **“Харидор”****Марғилон шаҳар Мактабгача таълим бўлими** |
| (мол етказиб берувчининг номи) |  | (бюджетдан маблағ олувчининг номи) |
|  |  |  |
| Манзил:  |  | Манзил: Марғилон шаҳар |
|   |  |  Мустақиллик 673 |
| Тел./факс  |  | Тел./факс  |
| ҳ/в |  | ш/ҳ:  |
| Банк номи:  |  | СТИР: 305152353 ОКОНХ: 92400 |
| МФО: СТИР :  |  | Марғилон шаҳри бўйича Ғазначилик бўл. |
| ОКЭД :  |  | Ғазна ҳ/в: 23402000300100001010 |
|  |  | Банкнинг номи: Марказий банк Тошкент ш  |
|  |  | МФО: 00014 СТИР: 201122919 |
| Раҳбар: (Ф.И.Ш) |  | Раҳбар : Х.Қурбанова  (Ф.И.Ш) |
|  (имзо)  |  |  (имзо)  |
| М.Ў. |  | М.Ў. |